****

**สัญญาธุรกิจแฟรนไชส์T-ZAชาปากยูน**

 เขียนที่..........................................................

 วันที่..............เดือน..........................พ.ศ...................

 สัญญานี้ทำขึ้นระหว่างบริษัท ที-ซ่า คอร์ปอเรชั่น จำกัด เจ้าของลิขสิทธิ์ **T-ZA ชาปากยูน** สำนักงาน ตั้งอยู่ที่ 135 ถ.จุติอนุสรณ์ ต.หาดใหญ่ อ.หาดใหญ่ จ.สงขลา ตกลงขายแฟรนไชส์T-ZA ชาปากยูน ในราคา 150,000 (หนึ่งแสนห้าหมื่นบาทถ้วน) ซึ่งต่อไปในสัญญาเรียกว่า “เจ้าของแฟรนไชส์” ฝ่ายหนึ่ง โดยที่แฟรนไชส์ซอร์ เป็นเจ้าของเครื่องหมายการค้า T-ZA ชาปากยูน และอุปกรณ์ต่างๆ ที่ใช้ในการผลิต T-ZA ชาปากยูน ปรากฏตามเครื่องหมายการค้าแนบท้ายสัญญานี้ ซึ่งต่อไปนี้เรียกว่า “เครื่องหมายการค้า”

 กับ....................................................บัตรประชาชนเลขที่...........................................ออกให้โดย...................................

วันออกบัตร....................................................บัตรหมดอายุ.......................................เกิดวันที่....................................................

บ้านเลขที่.....................................................................................................เบอร์ติดต่อ...........................................................

 และเจ้าของแฟรนไชส์ มีความประสงค์จะทำตามตกลงกับผู้ซื้อแฟรนไชส์ตามเงื่อนไขและข้อกำหนดในสัญญาที่จะกล่าวต่อไปนี้

 **ทั้งสองฝ่ายจึงตกลงทำสัญญากันดังนี้**

 **ข้อ1. การอนุญาต** เจ้าของเฟรนไชส์ ตกลงอนุญาตให้ ผู้ซื้อแฟรนไชส์ ใช้เครื่องหมายการค้าในสถานประกอบการค้าของผู้ซื้อแฟรนไชส์ โดยเจ้าของแฟรนไชส์ จะให้ความช่วยเหลือด้านวิชาการเกี่ยวกับการผลิตสินค้าแก่ผู้ซื้อแฟรนไชส์

 **ข้อ2. มาตรฐานและคุณภาพในการผลิต** ผู้ซื้อแฟรนไชส์ จะต้องใช้เครื่องหมายการค้าในสถานที่ประกอบการค้าเฉพาะกับสินค้าซึ่งได้ทำการผลิตตามกรรมวิธีของ เจ้าของแฟรนไชส์ โดยทำการผลิตสินค้าให้มีคุณภาพตามมาตรฐานที่เจ้าของแฟรนไชส์ ได้กำหนดไว้เท่านั้น

 **ข้อ3. ระยะเวลาในการใช้เครื่องหมายการค้า**แฟรนไชส์มีสิทธิ์ใช้เครื่องหมายการค้า ตามสัญญานี้มีกำหนด10ปี

และต่อสัญญาฟรีทุก 10 ปี นับตั้งแต่วันที่..........เดือน....................พ.ศ............ถึงวันที่.........เดือน...................พ.ศ...................

โดยผู้ซื้อแฟรนไชส์ ตกลงจ่ายค่าตอบแทนในการใช้เครื่องหมาย ในวันทำสัญญาแฟรนไชส์ซี ชำระเงินค่าเครื่องหมายการค้า เป็นเงินสดจำนวน............................

**ข้อ4. หน้าที่และความรับผิดชอบของผู้ซื้อแฟรนไชส์**

 4.1 ผู้ซื้อแฟรนไชส์จะต้องใช้เครื่องหมายการค้าตามสัญญาฉบับนี้ เพื่อประกอบการค้าตามปกติและอยู่ภายใต้ขอบเขตที่กำหนดไว้ในสัญญา ผู้ซื้อแฟรนไชส์ ตกลงว่าจะไม่กระทำสิ่งใดๆ อันเป็นการรบกวนหรือแย้งกับสิทธิ์การเป็นเจ้าของเครื่องหมายการค้าของ เจ้าของแฟรนไชส์ ไม่ว่าจะเป็นการกระทำเพื่อประโยชน์ของตนเอง หรือผู้อื่นตลอดจนจะไม่กระทำการใดๆหรือยอมให้กระทำฝ่าฝืนกฎหมายหรือขัดต่อความสงบเรียบร้อยหรือศีลธรรมอันดีของประชาชน หรือก่อให้เกิดความเดือดร้อนรำคาญหรือเป็นที่น่ารังกียจแก่บุคคลในสถานที่ประกอบการค้านั้น

 4.2 ผู้ซื้อแฟรนไชส์ สัญญาว่าจะไม่นำเครื่องหมายการค้าและกิจการค้าตามสัญญาฉบับนี้ ไม่ว่าทั้งหมดหรือบางส่วนไปให้บุคคลภายนอกใช้ หรือเช่าช่วง เว้นแต่ได้รับการยินยอมเป็นลายลักษณ์อักษรของเจ้าของแฟรนไชส์

 4.3ห้ามมิให้ผู้ซื้อแฟรนไชส์ดำเนินการต่อเติม ตกแต่งอาณาเขตประกอบการค้าหรือเปลี่ยนแปลง ประเภทการค้าภายในสถานที่ประกอบการค้าในระหว่างสัญญา เว้นแต่จะได้รับความยินยอมเป็นลายลักษณ์อักษรโดยชัดเจนจากเจ้าของแฟรนไชส์

 4.4ผู้ซื้อแฟรนไชส์จะต้องซื้อสินค้าในการผลิต T-ZA ชาปากยูน ภายใต้เครื่องหมายการค้าของ เจ้าของแฟรนไชส์ไม่ว่าจะเป็นสินค้าที่มีอยู่แล้วในขณะทำสัญญาหรือที่พึงมีต่อไปในภายหน้า ตลอดจนสินค้าที่เจ้าของแฟรนไชส์กำหนดให้ ผู้ซื้อแฟรนไชส์สามารถซื้อได้ ทั้งนี้เพื่อมาให้สินค้าที่ผลิตและจำหน่ายใน สถานประกอบการค้าของผู้ซื้อแฟรนไชส์ ตามสัญญามีคุณภาพและมาตรฐานที่เจ้าของแฟรนไชส์ กำหนดและผู้ซื้อแฟรนไชส์ไม่สามารถนำสินค้าจำพวกอื่นๆเข้ามาผลิตและจำหน่ายในสถานที่ประกอบการภายใต้เครื่องหมายการค้าตามสัญญาดังกล่าวได้

 4.5 ผู้ซื้อแฟรนไชส์ตกลงยินยอมให้ เจ้าของแฟรนไชส์หรือตัวแทนเข้าตรวจดูสถานที่ประกอบการค้า ของผู้ซื้อแฟรนไชส์ได้ตลอดเวลาและผู้ซื้อแฟรนไชส์ต้องทำรายการจำหน่ายใช้วัตถุดิบและค่าใช้จ่ายอื่นๆตามแบบที่เจ้าของแฟรนไชส์ กำหนด เพื่อให้สามารถทำการตรวจสอบได้และต้องจัดเก็บเอกสารดังกล่าวไว้ที่สถานประกอบการ

 4.6 ผู้ซื้อแฟรนไชส์ต้องดำเนินการชำระภาษีการค้า และแสดงแบบรายการเสียภาษีต่อทางราช ตลอดจนค่าใช้จ่ายต่างๆในการเสียภาษีการค้าเองทั้งสิ้น

 4.7 ผู้ซื้อแฟรนไชส์จะต้องป้องกันเครื่องหมายการค้าดังกล่าว มิให้ผู้อื่นกระทำล้ำสิทธิในเครื่องหมายการค้าของ เจ้าของแฟรนไชส์ ไม่ว่าจะเป็นการใช้เครื่องหมายการค้าปลอมหรือลอกเลียนแบบเครื่องหมายการค้า ของเจ้าของแฟรนไชส์ การใช้รูปรอยประดิษฐ์ หรือข้อความใดๆ จะต้องแจ้งให้ เจ้าของแฟรนไชส์ ทราบทันที

 4.8 บรรดาวัตถุที่ใช้ในการผลิตสินค้า ผู้ซื้อแฟรนไชส์ จะต้องใช้และซื้อจาก เจ้าของแฟรนไชส์เท่านั้น

รายการวัตถุดิบที่ต้องซื้อกับแฟรนไชส์

 1. ชาแดง T-ZA

2. โกโก้ T-ZA

3. กาแฟโบราณ T-ZA

4. แก้ว T-ZA

 5.ถุงกระดาษ

6. สติกเกอร์ T-ZA

 4.9 ผู้ซื้อแฟรนไชส์ จะไม่ทำการคัดลอกเครื่องหมายการค้า ตามสัญญานี้โดยไม่ได้รับอนุญาตจาก เจ้าของแฟรนไชส์ เป็นลายลักษณ์อักษร

 4.10 ผู้ซื้อแฟรนไชส์ ยอมรับว่า ตรา หรือ ชื่อ ของแฟรนไชส์ ที่ประทับลงบนคู่มือและเอกสารต่างๆ ที่เกี่ยวข้องกับตามสัญญานี้เป็นลิขสิทธิ์ของ เจ้าของแฟรนไชส์ซอร์และ ผู้ซื้อแฟรนไชส์ จะไม่ปลดหรือลบตราหรือชื่อของเจ้าของแฟรนไชส์ออกจากสิ่งดังกล่าว

 4.11 ผู้ซื้อแฟรนไชส์ ตกลงจะขายสินค้าในราคาที่ เจ้าของแฟรนไชส์กำหนด ในกรณีที่มีการเปลี่ยนแปลงราคาของสินค้า เจ้าของแฟรนไชส์ จะเป็นผู้แจ้งเรื่องการเปลี่ยนแปลงราคาให้ผู้ซื้อแฟรนไชส์ ทราบและห้ามมิให้ผู้ซื้อแฟรนไชส์ ทำการเปลี่ยนแปลงราคาสินค้าที่ขายก่อนได้รับ ความยินยอม จากเจ้าของแฟรนไชส์

**ข้อ5. คู่สัญญาจะโอนสิทธิและหน้าที่ตามสัญญานี้ให้แก่บุคคลอื่นไม่ได้** เว้นแต่จะได้รับความยินยอมเป็นลายลักษณ์อักษรจากเจ้าของแฟรนไชส์

**ข้อ6. การผิดสัญญาและการบอกเลิกสัญญาแฟรนไชส์**

 6.1 หากผู้ซื้อแฟรนไชส์ไม่ปฎิบัติตามสัญญาหรือผิดสัญญาข้อใดข้อหนึ่ง เจ้าของแฟรนไชส์มีมาตรการตักเตือนและบอกเลิกสัญญา ดังต่อไปนี้

 6.1.1 ตักเตือนด้วยวาจา

 6.1.2 มีหนังสือบอกกล่าวไปยังผู้ซื้อแฟรนไชส์ให้ปรับปรุงมาตรฐานของการผลิตสินค้า

 6.1.3 งดจำหน่ายวัตถุดิบ และปลดป้ายเครื่องหมายการค้า ออกจากสถานประกอบการและให้เจ้าของแฟรนไชส์มีสิทธิ์เก็บอุปกรณ์ทั้งหมดคืนโดยไม่มีเงื่อนไขใดๆทั้งสิ้น

 6.1.4 มีค่าปรับกรณีผิดสัญญาเป็นเงิน 150,000.- (หนึ่งแสนห้าหมื่นบาทถ้วน)โดยไม่มีเงื่อนไขทั้งสิ้น

 6.2ผลการบอกเลิกสัญญา ในกรณีที่สัญญาสิ้นสุดลงไม่ว่าด้วยเหตุผลใดๆก็ตาม ผู้ซื้อแฟรนไชส์จะต้องหยุดประกอบการภายใต้เครื่องหมายการค้า ของเจ้าของแฟรนไชส์แล้วยึดอุปกรณ์ทั้งหมดคืนโดยไม่มีเงื่อนไขใดๆทั้งสิ้น

**ข้อ7. บรรดาหนังสือเอกสารต่างๆ** ที่คู่สัญญาฝ่ายหนึ่งฝ่ายใดจะส่งให้กับคู่สัญญาอีกฝ่ายหนึ่ง เมื่อได้ส่งไปยังภูมิลำเนาของคู่สัญญาที่ได้ระบุไว้ในสัญญานี้ ให้ถือว่าคู่สัญญาอีกฝ่ายหนึ่ง ได้รับหนังสือเอกสารดังกล่าวแล้ว เป็นการส่งโดยชอบด้วยกฎหมาย

 หนังสือสัญญานี้ทำขึ้นเป็นสองฉบับ มีข้อความที่ถูกต้องตรงกันทุกประการ คู่สัญญาได้อ่าน และเข้าใจข้อความโดยตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อ หน้าพยานและต่างยึดไว้ฝ่ายละฉบับ

 ลงชื่อ....................................................................เจ้าของแฟรนไชส์

 กรรมการผู้จัดการบริษัท ที-ซ่า คอร์ปอเรชั่น

 ลงชื่อ....................................................................ผู้ซื้อแฟรนไชส์

 (...............................................................)

 ลงชื่อ...................................................................พยาน

 (................................................................)

 ลงชื่อ...................................................................พยาน

 (.............................................................)